Държавен вестник, бр. 47, 2025 г., стр. 3

БРОЙ  47	
Д Ъ Р Ж А В Е Н  В Е С Т Н И К 	
СТР.  3  
ЗАКОН
за ратифициране на Меморандума за изпъл­
нение – договорености между държавите 
членки, участващи в Програмата Интеррег 
VI-A Румъния – България
Член единствен. Ратифицира Меморан­
дума за изпълнение – договорености между 
държавите членки, участващи в Програмата 
Интеррег VI-A Румъния – България, подпи­
сан от българска страна на 7 март 2024 г., 
за Управляващия орган на Програмата – на 
11 октомври 2023 г., и за Одитния орган на 
Програмата – на 18 октомври 2023 г.
Заключителна разпоредба
Параграф единствен. Законът влиза в сила 
от деня на обнародването му в „Държавен 
вестник“.
Законът е приет от 51-вото Народно съб­
рание на 29 май 2025 г. и е подпечатан с 
официалния печат на Народното събрание.
Председател на Народното събрание: 
Наталия Киселова 
3095
УКАЗ № 91
На основание чл. 101, ал. 3 от Конститу­
цията на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Зако­
на за енергията от възобновяеми източници, 
приет от 51-вото Народно събрание на 8 май 
2025 г., повторно приет на 4 юни 2025 г.
Издаден в София на 5 юни 2025 г. 
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
ЗАКОН
за изменение и допълнение на Закона за енер­
гията от възобновяеми източници (обн., ДВ, 
бр. 35 от 2011 г.; изм., бр. 29 и 54 от 2012 г., 
бр. 15, 59, 68 и 109 от 2013 г., бр. 33 от 2014 г.; 
Решение № 13 на Конституционния съд от 
2014 г. – бр. 65 от 2014 г.; изм., бр. 14, 17, 35, 
56 и 100 от 2015 г., бр. 58 от 2017 г., бр. 38 и 
91 от 2018 г., бр. 41 и 65 от 2020 г., бр. 9 и 21 
от 2021 г., бр. 42 и 102 от 2022 г., бр. 11, 54, 86 
и 106 от 2023 г. и бр. 14 от 2025 г.)
§ 1. В чл. 5 ал. 8 се изменя така:
„(8) Всички необходими административни 
разрешения, свързани с предвидените изисква­
ния за изграждане, реконструкция и въвеждане 
в експлоатация на обектите за производство 
на енергия от възобновяеми източници в оп­
ределените с плана по ал. 2 зони, както и за 
изграждане, разширение и реконструкция на 
необходимите съоръжения за присъединяване 
на тези обекти към електропреносната или 
съответната електроразпределителна мрежа, 
се издават в срок до една година.“
§ 2. В чл. 11, ал. 1 се създава т. 8:
„8. да предвиждат използването на топ­
линна енергия и енергия за охлаждане от 
възобновяеми източници при планирането на 
инфраструктура в урбанизирани територии, 
когато това е целесъобразно, и провеждат 
консултации с операторите на съответните 
мрежи, с цел отразяване въздействието на 
програмите по чл. 12, ал. 2 от Закона за енер­
гийната ефективност, както и на специфичните 
изисквания за потребителите на собствена 
електрическа енергия от възобновяеми източ­
ници и общностите за възобновяема енергия, 
върху плановете за развитие на съответната 
мрежова инфраструктура.“
§ 3. В чл. 12 се създава ал. 8:
„(8) За изпълнение на задължителната 
минимална цел за дял на енергията от въз­
обновяеми източници в транспорта по ал. 1 
доставчиците на горива гарантират, че делът 
на енергията от възобновяеми източници в 
крайното потребление на енергия в транспорта 
е най-малко 14 на сто до 2030 г.“
§ 4. В чл. 17 се правят следните изменения 
и допълнения: 
1. В ал. 1 се създава т. 9:
„9. прилагане на най-краткия предвиден в 
съответния закон срок при административни 
и съдебни производства по обжалване на ин­
вестиционен проект за изграждане на централа 
за производство на енергия от възобновяеми 
източници и на съоръженията, необходими 
за присъединяването є, реконструкцията и 
модернизацията на мрежите, включително 
при обжалвания, свързани с опазването на 
околната среда и биологичното разнообразие.“
2. В ал. 2 се създава т. 3:
„3. отчитане на особеностите на общно­
стите за възобновяема енергия, за да им бъде 
дадена възможност да се конкурират за под­
крепа при равни условия с други участници 
на пазара.“
3. Алинеи 5 и 6 се отменят.
§ 5. В чл. 18а, ал. 4 се създава изречение 
второ: „Операторът на електропреносната и/
или на съответната електроразпределителна/
затворена електроразпределителна мрежа 
не може да прилага дискриминационни или 
непропорционални процедури и не може да 
изисква от потребителите на собствена елек­
трическа енергия от възобновяеми източни­
ци да заплащат цени за мрежови услуги за 
произведената на място от тях електрическа 
енергия от възобновяеми източници, която се 
потребява в рамките на техните помещения.“